Document ID: 31987D0479

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 9ης Σεπτεμβρίου 1987
για την έγκριση του σχεδίου ταχείας εξαλείψεως της λευκώσεως των βοοειδών που υπέβαλε η Γαλλία
(Το κείμενο στη γαλλική γλώσσα είναι το μόνο αυθεντικό)
(87/479/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 87/58/ΕΟΚ του Συμβουλίου της 22ας Δεκεμβρίου 1986 για τη θέσπιση συμπληρωματικού μέτρου της Κοινότητας για την εξάλειψη της βρουκέλλωσης, της φυματίωσης και της λεύκωσης των ζώων (1), και ιδίως το άρθρο 3,
Εκτιμώντας:
ότι, σύμφωνα με το άρθρο 2 της απόφασης 87/58/ΕΟΚ, τα κράτη μέλη, εφόσον υπάρχει ανάγκη, καταρτίζουν σχέδιο εξάλειψης της ενζωοτικής λεύκωσης των βοοειδών σύμφωνα με το άρθρο 4 της οδηγίας 77/391/ΕΟΚ του Συμβουλίου της 17ης Μαΐου 1977 που αφορά τη θέσπιση κοινοτικών μέτρων με σκοπό την εξάλειψη της βρουκέλλωσης, της φυματίωσης και της λεύκωσης των βοοειδών (2) και σύμφωνα με τα κριτήρια που καθορίζονται στην οδηγία 78/52/ΕΟΚ του Συμβουλίου (3) που αφορά την καθιέρωση κοινοτικών κριτηρίων για τα εθνικά σχέδια με σκοπό την ταχεία εξάλειψη της βρουκέλλωσης, της φυματίωσης και της λεύκωσης των βοοειδών·
ότι, με επιστολές της 25ης Μαρτίου και 5ης Μαΐου 1987, η Γαλλία κοινοποίησε στην Επιτροπή σχέδιο ταχείας εξαλείψεως της λεύκωσης των βοοειδών·
ότι, μετά από εξέταση του σχεδίου, αποδείχθηκε ότι το τελευταίο συμφωνεί με τις οδηγίες 77/391/ΕΟΚ και 78/52/ΕΟΚ καθώς και με την απόφαση 87/58/ΕΟΚ· ότι, κατά συνέπεια, πληρούνται οι όροι για τη χρηματοδοτική συμμετοχή της Κοινότητας ·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής· ότι έχει ζητηθεί η γνώμη της Επιτροπής του Ταμείου,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το σχέδιο ταχείας εξαλείψεως της λεύκωσης των βοοειδών που υπέβαλε η Γαλλία.
Άρθρο 2
Η Γαλλία θέτει σε ισχύ, το αργότερο την 1η Ιανουαρίου 1988, τις νομοθετικές, κανονιστικές και διοικητικές διατάξεις που απαιτούνται για την εφαρμογή του σχεδίου που αναφέρεται στο άρθρο 1.
Άρθρο 3
Η παρούσα απόφαση απευθύνεται στη Γαλλική Δημοκρατία.
Βρυξέλλες, 9 Σεπτεμβρίου 1987.

Labels: 0
18
6